Ifølge Det nye testamente i Bibelen og nyere kristne tradisjoner er tungetale «å tale et fremmed språk i ånden». Apostelen Paulus regnet tungetale som en nådegave gitt av Gud, ved Den hellige ånd, til den enkelte kristne. I skriver han at «han taler hemmeligheter i ånden» (1 Kor 14,2) og at slik tale skal tydes for menigheten av en annen person slik at hemmeligheten blir åpenbart for alle som er til stede (1 Kor 14,5 og 14,26-28). Tungetale blir også nevnt i 2,4, 10,46 og 19,6. I kristne trossamfunn forekommer tungetale særlig i pinsebevegelsen som fikk sitt gjennombrudd i USA tidlig på 1900-tallet.